stanford-oval/wikipedia huggingface dataset:
אסון מעבורת החלל קולומביה
ועדת החקירה > כשלים בטיפול בבעיה

הוועדה מצאה שאף שהפגיעה בכנף הייתה ידועה לצוות ניהול המשימה, לא ננקטו הצעדים הדרושים כדי לקבל תמונה מלאה של המצב, וממילא לא ננקטו צעדים כדי להתמודד עמו.
בעקבות גילוי הפגיעה בצילומים למחרת השיגור, קבוצת העבודה הצילומית הבין-מרכזית ביקשה להעביר בקשה לצילומים נוספים של המעבורת בעודה במסלול ממשרד ההגנה. מנהלי תוכנית מעבורות החלל דחו את הבקשה. בהיעדר צילומים נוספים, הסתפק צוות ההערכה שהוקם במודל מתמטי שלא פותח במקור כדי להעריך פגיעות במעבורת. הצוות הגיע למסקנה שייתכן נזק מקומי, אך לא היה יכול לומר בוודאות שייגרם נזק מבני. המידע הועבר לצוות ניהול המשימה, שקבע שהנזק יהיה בעיית החזרה לשימוש בלבד.
גם לאחר שממצאי צוות ההערכה הועברו לידי צוות ניהול המשימה, מהנדסים ברחבי נאס"א ובקרת המשימה המשיכו להחליף ביניהם הודעות דוא"ל בעניין, אם כי בדרך כלל בתחומי ההתמחות והוותק של השולח.
ועדת החקירה > המלצות הנדסיות

על נאס"א להתחיל בתוכנית אגרסיבית למניעת נפילת קצף בידוד על מערכת ההגנה התרמית של המעבורת. (בעקבות הדו"ח ביצעה נאס"א שינויים בדרך הכיסוי של מכל הדלק החיצוני, שכמעט והפסיקו לחלוטין את הפגיעות במגן החום של המעבורת.)
על נאס"א להכין תוכנית בדיקות מקיפה לחוזק המבני של לוחות הפחמן-פחמן המחוזק של שפת הכנף.
יש לשפר את היכולת של מגיני החום לספוג פגיעות, ולחדור לאטמוספירה עם פגיעות קלות בשלום.
יש לשפר את יכולת הצילום של המעבורת בזמן השיגור, כדי לספק מידע טוב יותר על פגיעות בגוף המעבורת. (נאס"א התקינה מצלמות על מנועי הדלק המוצק ומכל הדלק הנוזלי, שמעבירות צילומי וידאו של גוף המעבורת ושל מכל הדלק הנוזלי בזמן אמיתי. מצלמות אלה אכן צילמו פיסת קצף שנפרדה ממכל הדלק בזמן שיגור STS-114, המשימה הראשונה לאחר האסון.) כמו כן, יש למצוא דרך לצלם את מכל הדלק הנוזלי לאחר היפרדותו (כיום מכל הדלק הנוזלי מצולם במצלמות סטילס מיד לאחר היפרדותו על ידי האסטרונאוטים).
יש לאפשר שידור אל הקרקע של צילומים של תחתית המעבורת ושל שפת הכנף (כל טיסה מצוידת כיום במוט הארכה שניתן להרכבה בקצה הזרוע הרובוטית, המאפשר גישה אל תחתית המעבורת).
יש לשפר את מערכת הקלטת המידע מן החיישנים כך שתקליט מידע הנדסי, ומידע על מצב המעבורת.
ועדת החקירה > המלצות נוספות

במהלך בדיקת הסיבות לתאונה, מצאה ועדת החקירה גורמים נוספים שעלולים לגרום לתאונות, אף כי הם כנראה לא גרמו לתאונה הנוכחית.
מנועי הדלק המוצק מוצמדים לשני צדדיו של מכל הדלק הנוזלי עם ברגים, המופרדים באמצעות חומר נפץ כאשר הדלק המוצק נגמר. הוועדה מצאה שהמתקן שאמור לתפוס את שברי הברגים, כדי שלא יפלו על המעבורת, לא נבדק כהלכה, וייתכן שהוא אינו חזק מספיק כדי לעמוד בכוח שמופעל עליו כאשר הבורג פוגע בו. בדיקה של טיסות קודמות של המעבורת העלתה חשד שברגים אלה אכן השתחררו בזמן הפרדת מנועי הדלק המוצק בעבר, יחד עם מתקן התפיסה. הוועדה המליצה לבדוק את כשירות תופסי הברגים לטיסה (הדבר אכן נעשה בעקבות האסון).
אף על פי שלא נמצאה עדות לחבלה מכוונת, הוועדה המליצה לוודא שלפחות שני אנשים נוכחים בכל תהליכי ההכנה של המעבורת, גם אם ניתן לבצע אותם לבד.
מיקרומטאורואידים הם חלקיקים בגודל גרגר חול, הנעים בחלל במהירות עד 50,000 קמ"ש, ועלולים לחדור את המעבורת ולגרום לאובדן לחץ אוויר. אף כי מטאורואידים לא היו מעורבים בתאונה, הוועדה מצאה שהסיכוי לתאונה כתוצאה מפגיעתם גבוה מהנסבל. הוועדה דרשה שנאס"א תנקוט באמצעים להקטנת הסיכון ממטאורואידים לרמה הקיימת בתחנת החלל הבין-לאומית, ותהפוך את קריטריון הבטיחות בנושא מקווים מנחים לדרישות.
ועדת החקירה > המלצות ארגוניות

הוועדה המליצה להגדיל באופן צנוע את תקציב תוכנית מעבורות החלל, כדי לאפשר את הגדלת כוח האדם המטפל במעבורת והמשך תחזוקת המעבורת עד סוף השירות המתוכנן שלה.
על נאס"א לאמץ לוח זמנים התואם למשאבים הקיימים כדי לאפשר טיפול בבעיות או הבנת רמת הסיכון שלהן.
הנצחה וזיכרון

בבית הקברות הלאומי ארלינגטון הוקמה אנדרטה בסמוך אל האנדרטה לזכר אסון מעבורת החלל צ'לנג'ר ולידה קברים של אסטרונאוטים שנספו.
בבאר שבע ניטעו שבעה דקלים לזכר שבעת האסטרונאוטים בכניסה המערבית לעיר.
על שם כל אחד מחברי צוות המשימה נקראו אסטרואיד בחגורת האסטרואידים, גבעה בגבעות קולומביה על פני המאדים, ומכתש על הירח מבין המכתשים הקטנים שבתוך מכתש אפולו.
ארבעה ימים לאחר ההתרסקות הקים יד ושם ויטרינה במוזיאון לתולדות השואה ובה תצוגה לזכר רמון ופטר גינז, נער יהודי שנרצח בשואה, שאת העתק ציורו לקח רמון לטיסה.
זאת, לצד פעולות הנצחה רבות נוספות.
במאי 2024 הגיעה למסך סדרה בת 3 פרקים בנושא מעבורת החלל קולומביה והתרסקותה המציגה את בני משפחות האסטרונאוטים, עובדי נאס"א, שדרני חדשות ועוד. הסדרה משודרת ביס דוקו.
ראו גם

מעבורת חלל
STS-107
נאס"א
אסון צ'לנג'ר
מעבורת החלל קולומביה
אילן רמון
לקריאה נוספת

אבי בליזובסקי ויפה שיר-רז, ההתרסקות, הוצאת כנרת, זמורה-ביתן
הערות שוליים

↑  נאס"א מודה: ידענו שיש תקלה במעבורת "קולומביה", לא גילינו לאסטרונאוטים, באתר nana10‏, 1 בפברואר 2013
↑  בעת נחיתה רגילה, משתמש מחשב הניווט במאזנות ובכנף הכיוון כדי לייצב את המעבורת. במקרה זה, הגרר הגבוה בכנף הפגועה גרם למחשב הטיסה להפעיל גם רקטות ניהוג, כדי להתגבר על הסטייה מנתיב הטיסה, מהלך נדיר מאוד בטיסה אטמוספירית.
↑  אבי בליזובסקי, ‏11 שנה לאסון: ניתן ניתן היה כמעט בוודאות למנוע את אסון קולומביה אילו היו חוקרים בנאס"א אירועי 'כמעט אסון', באתר "הידען", 4 בפברואר 2014
↑  יד ושם, בתצוגה מיוחדת במוזיאון ההיסטורי של יד ושם: הקשר האישי בין אילן רמון לפטר גינז, באתר יד ושם, ‏5 בפברואר 2003
| משימת STS-107 |
| --- | --- | --- |
| ערכים ראשיים | STS-107 • מעבורת החלל קולומביה • אסון הקולומביה | צוות משימה Sts-107, תמונה רשמית |
| צוות | ריק האזבנד • ויליאם מק'קול • דייוויד בראון • קלפנה צ'אולה • מייקל אנדרסון • לורל קלארק • אילן רמון | צוות משימה Sts-107, תמונה רשמית |
| הנצחה | אנדרטת קולומביה  •  גבעות קולומביה | צוות משימה Sts-107, תמונה רשמית |
| ניסויים | הגן הכימי  •  MEIDEX | צוות משימה Sts-107, תמונה רשמית |
| אילן רמון |
| --- | --- | --- |
| אסון קולומביה | מעבורת החלל קולומביה • STS-107 • אסון מעבורת החלל קולומביה |  |
| הנצחה | מצפה אילן • מרכז אילן רמון לנוער שוחר פיזיקה • כנס החלל הבינלאומי על שם אילן רמון • קרן רמון • האות לאיכות, מצוינות ומנהיגות ע"ש אילן ואסף רמון • האסטרואיד אילנרמון • נמל התעופה רמון • גבעות קולומביה • תיכון דרכא רמון ע"ש אילן ואסף רמון |  |
| משפחה | רונה רמון • אסף רמון • טל רמון • יפתח רמון • נועה רמון |  |
| --- | --- |
בקרת זהויות :  NARA: 10664555 
צוות המעבורת (מימין לשמאל):

מאחור: רמון, אנדרסון, קלארק, בראון.

מלפנים: מק'קול, צ'אולה, האסבנד
ניסיון לשיחזור הקולומביה באמצעות השרידים שנמצאו כדי להבין את הכשל
הלהט של החדירה לאטמוספירה כפי שמשתקף בחלונות הקדמיים
שרידי הקולומביה בתמונת מכ"ם
ועדת החקירה לתאונת הקולומביה בהתכנסותה במרץ 2003 בכף קנוורל.
מצבת זיכרון זמנית של הקולומביה
צוות המעבורת בדרך לכן השיגור
צילום של המעבורת בחלל
אנדרטת הזיכרון לחללי הקולומביה בבית הקברות הלאומי בארלינגטון, וירג'יניה
פטריק מקני

| --- | --- |

מקני בפרק בסדרה "קולומבו", מאי 1975
 לידה:  6 בפברואר 1922 פדינגטון, לונדון, הממלכה המאוחדת 
 פטירה:  25 ביוני 2015 (בגיל 93) רנצ'ו מיראז', קליפורניה, ארצות הברית 
 שם לידה:  Daniel Patrick Macnee 
 מדינה:  הממלכה המאוחדת של בריטניה הגדולה ואירלנד, ארצות הברית, הממלכה המאוחדת 
 תקופת הפעילות:  1946–2003 (כ־57 שנים) 
 מקום לימודים:  איטון קולג'  האקדמיה של וובר דאגלס למשחק דרמטי 
 בן או בת זוג:  Katherine Woodville (1965–1969)  Barbara Douglas (1942–1956)  Baba Majos de Nagyzsenye (1988–10 ביולי 2007) 
 צאצאים:  Rupert MacNee, Jenny MacNee 
 מספר צאצאים:  2 
 אתר אינטרנט
 פרופיל ב-IMDb
 
דניאל פטריק מקני (באנגלית: Daniel Patrick Macnee;‏ 6 בפברואר 1922 – 25 ביוני 2015) היה שחקן בריטי ואמריקאי. תפקידו הידוע ביותר היה בדמות הסוכן החשאי ג'ון סטיד בסדרת הטלוויזיה הבריטית "הגומלים".
ביוגרפיה

מקני נולד ב-1922 בשכונת פדינגטון שבלונדון. הוא הבכור למשפחה בת שני בנים. הוריו היו דניאל מקני ודורותיאה מייבל מקני (אנ'). אביו היה מאמן של סוסי מרוץ בלמבורן, ושירת ביחידת הדרגונים מיורקשייר במהלך מלחמת העולם הראשונה. סבתו מצד אמו הייתה פרנסס אליס הייסטינגס (1870–1945), שהייתה בתו של סגן אדמירל ג'ורג' פאולר הייסטינגס (אנ') ונכדתו של הנס פרנסיס הייסטינגס, הרוזן ה-12 מהנטינגדון (אנ'). אחיו ג'יימס היה צעיר ממנו בחמש שנים.
הוריו של מקני נפרדו אחרי שאמו החלה להזדהות כלסבית. אביו עבר להודו, ואמו עברה לחיות עם בת זוגה העשירה, אוולין ספוטסווד, שהונה הגיע מעסקי הוויסקי. באוטוביוגרפיה שלו התייחס אליה מקני כאל "הדוד אוולין". היא השתתפה בתשלום שכר הלימוד שלו. מקני התחנך בסאמר פילדס סקול ובאיטון קולג', שם היה חבר ב-"Officer Training Corps". ב-1936 הוא היה אחד מאנשי משמר הכבוד של המלך ג'ורג' החמישי בצ'אפל סנט ג'ורג'. מאוחר יותר סולק מקני מאיטון מפני שמכר פורנוגרפיה והיה סוכן הימורים של חבריו הסטודנטים.
מקני למד משחק באקדמיה ובר דאגלס לאמנות הדרמה. זמן קצר לפני שהיה אמור להופיע בווסט אנד בתפקיד ראשי לצדה של ויוויאן לי הוא נקרא לשירות בכוחות המזוינים של בריטניה. באוקטובר 1942 הצטרף מקני לצי המלכותי, וביוני 1943 קודם לדרגת לוטננט משנה, והיה נווט בספינות טורפדו בתעלת למאנש ובים הצפוני. הוא הוצב בדרגת לוטננט ראשון בספינת טורפדו, וחלה בדלקת סימפונות ממש לפני יום הפלישה לנורמנדי. בעודו מחלים בבית החולים נפלו בקרב אנשי הצוות שבספינה שלו. לשניים מאנשי הצוות הוענקו צל"שים. ב-1946 עזב מקני את הצי בדרגת לוטננט.
מקני טיפח את קריירת המשחק שלו תחילה בקנדה, אבל גם השתתף ללא קרדיט בסרטים בריטיים בהם "פיגמליון" (1938), "חייו ומותו של קולונל בלימפ" (1943), ובסרטו של לורנס אוליבייה "המלט" (1948). בנוסף הופיע מקני בדרמות טלוויזיוניות של ה-BBC. ב-1951 שיחק בתפקיד ג'ייקוב מארלי הצעיר בסרט "סקרוג'", ב-1957 השתתף בסרט "Les Girls", וב-1956 שיחק בתפקיד בריסטר באולד ביילי בסרט המלחמה "The Battle of the River Plate". בין הופעותיו בסרטי קולנוע, שיחק מקני בתפקידים קטנים בטלוויזיה ובתיאטרון האמריקניים והקנדיים. בין השאר השתתף בפרק בסדרה "אזור הדמדומים" ב-1959. כשהוא מאוכזב מההתקדמות האיטית של הקריירה שלו נהג מקני לעשן כשמונים סיגריות ליום ולשתות בקבוק ויסקי.
זמן לא רב לפני שקיבל מקני את התפקיד שהיה פריצת הדרך שלו בסדרה "הגומלים", לקח פסק זמן ממשחק ועבד כמפיק של הסדרה הדוקומנטרית "The Valiant Years" המבוססת על זכרונותיו של וינסטון צ'רצ'יל ממלחמת העולם השנייה.
ביוגרפיה > "הגומלים"

בעודו עובד בלונדון על הסדרה התיעודית, הוצע למקני תפקיד בסדרה בשם "הגומלים" (השם המקורי שלה היה "ג'ונתן סטיד") שהפך לתפקיד הידוע ביותר שלו. הסדרה נוצרה עבור השחקן איאן הנדרי (אנ'), ששיחק בתפקיד ראשי בדמות ד"ר דייוויד קיל בסדרה משנת 1960 בשם "Police Surgeon", ובה היה ג'ון סטיד העוזר שלו. בתום העונה הראשונה עזב הנדרי את הסדרה והתפקיד של מקני הפך להיות הראשי. לצדו של מקני שיחקו דמויות נשיות זוהרות: הונור בלקמן, דיאנה ריג, ולינדה ת'ורסון.
על אף שהתפקיד של מקני התפתח עם התקדמות הסדרה, המרכיבים העיקריים של הדמות וההופעה שלה היו שם כבר מההתחלה. ההתנהגות המסתורית מעט, והטון נעים ההליכות והמפלרטט ביחסיו עם נשים. לבסוף נוסף הכובע באולר והמטרייה שהשלימו את המראה והפכו לסמל המסחרי של הדמות. הלבוש של חליפה, מטרייה וכובע באולר נקשר אז לג'נטלמנים בסיטי של לונדון, אבל לבוש זה התפתח כבר בשנים שאחרי מלחמת העולם השנייה כשחיילים משוחררים לבשו אותו בטקסים של יום שביתת הנשק. מקני יחד עם המעצב פייר קרדן התאימו את המראה לסגנון משלהם, והוא עיצב חליפות אחדות בעצמו עבור סטיד. בשנים 1976 ו-1977 הופיע מקני שוב בתפקיד סטיד בסדרה "הגומלים החדשים", שבה עבד עם סוכנים חדשים בשם פרודי (ג'ואנה לאמלי) ומייק גמביט (גארת' האנט).
מקני היה שותף לכתיבה של שני רומנים מקוריים המבוססים על "הגומלים" בשם "Dead Duck" ו-"Deadline". ב-1998 הנחה תוכנית דוקומנטרית בשם "The Avengers: The Journey Back" בבימויו של קלייד לוקאס.
ב-1998 יצא לאקרנים הסרט "הנוקמים" המבוסס על הסדרה "הגומלים". מקני השתתף בסרט בקולו בתפקיד קמע בדמות "ג'ונס הבלתי נראה". רייף פיינס גילם בסרט את דמותו של סטיד.
ביוגרפיה > חיים אישיים

ב-1942 התחתן מקני עם אשתו הראשונה ברברה דאגלס. לבני הזוג היו שני ילדים, רופרט וג'ני, ונכד בשם כריסטופר. הם התגרשו ב-1956. בין השנים 1965 ל-1969 היה מקני נשוי לשחקנית קתרין וודוויל. אשתו השלישית הייתה באבה מאג'וס דה נגיסניה (Baba Majos de Nagyzsenye) אתה התחתן ב-1988. השניים היו נשואים עד מותה ב-2007.
ב-1982 קיבל מקני אזרחות אמריקאית. הוא הכתיב את האוטוביוגרפיה שלו למארי קמרון. האוטוביוגרפיה "Blind in One Ear: The Avenger Returns" יצאה לאור ב-1988.
בהמשך חייו היה מקני נודיסט נלהב.
ב-25 ביוני 2015 נפטר מקני בביתו ברנצ'ו מיראז' שבקליפורניה, שהייתה ביתו במשך ארבעה עשורים, בגיל 93.
פילמוגרפיה

רשימת הקרדיטים של מקני:
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1938 | פיגמליון | Pygmalion | ניצב | ללא קרדיט |
| 1943 | חייו ומותו של קולונל בלימפ | The Life and Death of Colonel Blimp | ניצב | ללא קרדיט |
| 1948 |  | The Fatal Night | טוני |  |
| 1948 | המלט | Hamlet | ניצב | ללא קרדיט |
| 1949 |  | The Small Back Room | אדם בוועדה | ללא קרדיט |
| 1949 |  | All Over the Town | מר וינס |  |
| 1950 |  | The Girl is Mine | יו יורקומב |  |
| 1950 |  | Seven Days to Noon | Bit Part | ללא קרדיט |
| 1950 |  | Dick Barton at Bay | פיליפס |  |
| 1950 | פימפרנל המתחמק | The Elusive Pimpernel | ג'ון בריסטול | יצא בארצות הברית בשם "The Fighting Pimpernel" |
| 1951 |  | Flesh and Blood | סת'רלנד | ללא קרדיט |
| 1951 | סקרוג' | Scrooge | ג'ייקוב מארלי הצעיר |  |
| 1955 |  | Three Cases of Murder |  | ללא קרדיט |
| 1956 | הקרב על נהר פלאט | The Battle of the River Plate | לוטננט קומנדר ראלף מדלי |  |
| 1957 |  | Les Girls | סר פרסי |  |
| 1957 | עד שנרים עוגן | Until They Sail | טוראי דאף | סצנות מחוקות |
| 1970 |  | Incense for the Damned | דרק לונגבו | שמות הפצה נוספים: "Bloodsuckers",‏ "Freedom Seeker" ו-"Doctors Wear Scarlet" |
| 1978 | בטלסטאר גלקטיקה | Battlestar Galactica | מנהיג | קול, ללא קרדיט |
| 1979 |  | The Billion Dollar Threat | הורשיו בלק |  |
| 1979 |  | King Solomon's Treasure | קפטן ג'ון גוד |  |
| 1980 | זאבי הים | The Sea Wolves | מייג'ור "יוגי" קרוסלי |  |
| 1981 | זעקת הדמים | The Howling | ד"ר ג'ורג' ואגנר |  |
| 1981 |  | The Hot Touch | וינסנט רייבלק |  |
| 1982 | רופאים צעירים מאוהבים | Young Doctors in Love | ג'ייקובס |  |
| 1983 |  | Sweet Sixteen | ד"ר ג'ון מורגן |  |
| 1983 |  | The Creature Wasn't Nice | ד"ר סטארק | שם הפצה נוסף "Naked Space and Spaceship" |
| 1984 | ספיינל טאפ | This Is Spinal Tap | סר דניס איטון-הוג |  |
| 1985 | רצח בעיניים | A View to a Kill | סר גודפרי טיבט |  |
| 1985 |  | Shadey | סר קיריל לנדאו |  |
| 1988 |  | Waxwork | סר וילפרד |  |
| 1988 |  | Transformations | האב כריסטופר |  |
| 1989 |  | Chill Factor | קרל לאוטון |  |
| 1989 |  | Lobster Man From Mars | פרופסור פלוקוסטומוס |  |
| 1989 | מסיכת המוות האדום | Masque of the Red Death | מקייאבל |  |
| 1989 |  | Eye of the Widow | אנדרו מרקוס |  |
| 1992 |  | Waxwork II: Lost in Time | סיר וילפרד |  |
| 1993 |  | King B: A Life in the Movies | בתפקיד עצמו |  |
| 1998 | הנוקמים | The Avengers | ג'ונס הבלתי נראה | קול; עיבוד קולנועי לסדרה "הגומלים" בכיכובו של מקני |
| 2003 |  | The Low Budget Time Machine | ד"ר בלארד | תפקיד אחרון בקולנוע |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1948 | אנקת גבהים | Wuthering Heights | אדגר לינטון | סרט טלוויזיה |
| 1953 |  | Tales of Adventure | רוג'ר סאדן |  |
| 1955 |  | On Camera | תפקיד אורח |  |
| 1959 | אזור הדמדומים | The Twilight Zone | קצין ראשון | בפרק "Judgment Night" |
| 1959 |  | Alcoa Presents: One Step Beyond | ארוס |  |
| 1959–1960 |  | The Swamp Fox | קפטן בריטי |  |
| 1961–1969 | הגומלים | The Avengers | ג'ון סטיד | תפקיד ראשי |
| 1964 | חשיבותה של רצינות | The Importance of Being Earnest | אלג'רנון מונקריף | במסגרת סרטי "תיאטרון הכורסה" |
| 1971 |  | Alias Smith and Jones | נורמן אלכסנדר | סדרת טלוויזיה (פרק אחד) |
| 1975 | קולומבו | Columbo |  | בפרק "Troubled Waters" |
| 1976 |  | Sherlock Holmes in New York | דוקטור ווטסון | סרט טלוויזיה |
| 1976–1977 |  | The New Avengers | ג'ון סטיד | תפקיד ראשי |
| 1977 |  | Dead of Night |  | סרט טלוויזיה |
| 1978 |  | Evening in Byzantium |  | סרט טלוויזיה |
| 1978 | בטלסטאר גלקטיקה | Battlestar Galactica |  | פרקים 1–12 ללא קרדיט |
| 1980 | ידיד לעת צרה | The Littlest Hobo | אלמר | בפרק "Diamonds Are a Dog's Best Friend" |
| 1982 |  | Rehearsal for Murder |  | סרט טלוויזיה |
| 1982–1983 |  | Gavilan | מילו בנטלי | תפקיד ראשי |
| 1983 |  | Return of the Man from U.N.C.L.E. | סר ג'ון ריילי |  |
| 1983 |  | For the Term of His Natural Life | מייג'ור ויקרס | מיני-סדרה |
| 1984 | אימפריה | Empire | קלווין קרומוול |  |
| 1985 |  | Lime Street | סר ג'פרי רימבאטן |  |
| 1989 | מסביב לעולם בשמונים יום | Around the World in 80 Days |  | מיני-סדרה |
| 1989 |  | Dick Francis: Blood Sport | ג'פרי קיבל |  |
| 1989 |  | Dick Francis: In the Frame | ג'פרי קיבל |  |
| 1989 |  | Dick Francis: Twice Shy | ג'פרי קיבל |  |
| 1989 | שובו של סם מקלאוד | The Return of Sam McCloud | טום ג'יימיסון | סרט טלוויזיה |
| 1990–1992 |  | Super Force | קולו של אי.בי הנגרפורד |  |
| 1991 |  | Sherlock Holmes and the Leading Lady | דוקטור ווטסון | סרט טלוויזיה |
| 1991 |  | The Gambler Returns: The Luck of the Draw | סיר קולין | מיני-סדרה |
| 1992 |  | Incident at Victoria Falls | דוקטור ווטסון |  |
| 1993 |  | The Hound of London | שרלוק הולמס | סרט טלוויזיה |
| 1994 |  | Thunder in Paradise | אדוארד ויטאקר |  |
| 1996 |  | The Case of the Temporal Nexus | שרלוק הולמס |  |
| 1997–1998 | איש הלילה | Night Man | ד"ר וולטון |  |
| 1997 |  | Spy Game | מר בלק | בפרק Why Spy? |
| 1997 |  | Light Lunch | בתפקיד עצמו | בפרק "The Avengers... Still Kinky After All These Years" |
| 1997 |  | Diagnosis Murder | ברנרד גאריסון | בפרק "Discards" |
| 1999 |  | Nancherrow | לורד פיטר אוליסקומב | סרט טלוויזיה |
| 1999 |  | Through the Keyhole | בעל בית | סדרת טלוויזיה (פרק אחד) |
| 2000 | חוקים שבלב | Family Law | סר תומאס מתיוס | בפרק "Second Chance" |
| 2001 | פרייז'ר | Frasier | ססיל הדלי | בפרק "The Show Must Go Off" |
| 2003 |  | That Was the Week We Watched | בתפקיד עצמו | סדרת טלוויזיה (פרק אחד) |
| 2005 |  | After They Were Famous | בתפקיד עצמו | סדרת טלוויזיה (פרק אחד) |
פילמוגרפיה > תוכניות תיעודיות

Real Ghost Stories: The Dead and the Restless (1997)
Real Ghost Stories: The Wild West of the Dead (1997)
Real Ghost Stories: Spirits, Graveyards & Ghostbusters (1997)
Real Ghost Stories: The Poltergeists (1997)
Real Ghost Stories: The London Underworld & Beyond (1997)
Ian Fleming: 007's Creator (2000)
The Spirit of Diana (2003)
Unlocking DaVinci's Code (2004)
The Witnessing of Angels (2010)
Real Ghost Stories: Hollywood Ghosts (2010)
פילמוגרפיה > וידאו קליפים

הפריטנדרס – "Don't Get Me Wrong"‏ (1986)
אואזיס – "Don't Look Back in Anger"‏ (1996)
הערות שוליים

1 2  Patrick Macnee profile, filmreference.com
1 2 3 4 5 6   Patrick Macnee, actor - obituary, The Telegraph, 25 June 2015
1 2 3  International Stars at War; James E. Wise, Scott Baron; Naval Institute Press, 2002; ISBN 1557509654; p.123-126
↑  Macnee, P. and Cameron, M. (1988), Blind in One Ear: The Avenger Returns
1 2  Obituary: Patrick Macnee, actor, The Scotsman, 29 June 2015
↑  "Patrick MacNee". heraldscotland.com. 26 ביוני 2015. נבדק ב-11 ביולי 2015. {{cite web}}:  (עזרה)
↑  "encyclopedia.com". נבדק ב-21 במרץ 2012. {{cite web}}:  (עזרה)
↑  "avengers.tv". נבדק ב-21 במרץ 2012. {{cite web}}:  (עזרה)
↑  "Official Website of Ian Hendry". נבדק ב-6 ביולי 2013. {{cite web}}:  (עזרה)
↑  "Ian Hendry and The Avengers". נבדק ב-6 ביולי 2013. {{cite web}}:  (עזרה)
↑  "MEDIALOG: WHAT THEY CAN DO FOR AN ENCORE", Starlog magazine, Issue 198, January 1994. Cf. p.6.
↑  "Ian Fleming: 007's Creator". IMDb.
↑  Frasier Online Episode Guide: Episode 8.11 – The Show Must Go Off. Frasieronline.co.uk.
↑  Alan Barnes (2002). Sherlock Holmes on Screen. Reynolds & Hearn Ltd. ISBN 1-903111-04-8
↑  Trivia (citizen of U.S.A.) on IMDb
↑  McKie, Andrew (28 ביוני 2015). "'Avengers' Patrick Macnee: Bookie, Actor, Nudist, Spy". The Daily Beast. {{cite web}}:  (עזרה)
↑  "Avengers star Patrick Macnee dies". BBC News. 25 ביוני 2015. נבדק ב-25 ביוני 2015. {{cite web}}:  (עזרה)
↑  Patrick Macnee, star of The Avengers, dies aged 93, The Guardian, 26 June 2015
↑  "Patrick Macnee : Credit Listings". TV.com. נבדק ב-25 ביוני 2015. {{cite web}}:  (עזרה)
↑  "The Elusive Pimpernel aka The Fighting Pimpernel". TCM. נבדק ב-15 ביולי 2016. {{cite web}}:  (עזרה)
↑  "The Powell & Pressburger Pages: Captain Ralph Medley obituary". powell-pressburger.org. נבדק ב-25 ביוני 2015. {{cite web}}:  (עזרה)
↑  "Les Girls (1957) - Plot summary". imdB. נבדק ב-25 ביוני 2015. {{cite web}}:  (עזרה)
↑  "Doctors Wear Scarlet". British Film Institute. אורכב מ-המקור ב-2012-10-24. נבדק ב-30 באוגוסט 2011. {{cite web}}:  (עזרה)
↑  "The Howling". Variety. 31 בדצמבר 1980. נבדק ב-25 ביוני 2015. {{cite web}}:  (עזרה)
↑  "The Hot Touch". Sky Movies. נבדק ב-25 ביוני 2015. {{cite web}}:  (עזרה)
↑  "The Hot Touch". Alibris.com. נבדק ב-25 ביוני 2015. {{cite web}}:  (עזרה)
↑  "Shadey". imdB. אורכב מ-המקור ב-2012-10-22. נבדק ב-26 ביוני 2015. {{cite web}}:  (עזרה)
↑  Godfrey Cheshire, The Avengers - Sputtering Spies: Steed and Peel Lack Appeal, Variety, 17 August 1998.
↑  Janet Maslin, 'The Avengers': Shh! They're Trying Not to Be Noticed, The New York Times, 15 August 1998.
↑  Mick LaSalle, 'Avengers' Is a Crime, San Francisco Chronicle, 15 August 1998.
| --- | --- |
בקרת זהויות :  NLI: 987007330684205171  PLWABN: 9810618448105606  BNE: XX1727456  BnF: cb121168176 (data)  CiNii: DA1199624X  GND: 118925830  ISNI: 0000 0000 8098 4230  LCCN: n88263645  MusicBrainz: 71acbd9b-44d1-47c7-93cc-1992746c317d  NKC: xx0202299  NLA: 35701625  NTA: 073493414  SNAC: w6jw8mvf  SUDOC: 060405759  Trove: 1049055  VIAF: 19710129   WorldCat (עם VIAF): 19710129 
פטריק מקני ולינדה ת'ורסון בסדרה "הגומלים"
מקני ב-1998
ג'ון בראון (שחקנית)

| --- | --- |

ג'ון בראון, 2009
 לידה:  16 בפברואר 1927 נידהאם מארקט, סאפוק, הממלכה המאוחדת 
 פטירה:  3 באפריל 2022 (בגיל 95) סארי, הממלכה המאוחדת 
 שם לידה:  June Muriel Brown 
 מדינה:  הממלכה המאוחדת 
 תקופת הפעילות:  1952–2022 (כ־70 שנה) 
 מקום לימודים:  תיכון איפסוויץ' 
 פרסים והוקרה:  קצינה במסדר האימפריה הבריטית (1 בינואר 2022)  חבר במסדר האימפריה הבריטית  British Soap Award for Outstanding Achievement 
 פרופיל ב-IMDb
 
ג'וּן מוריאל בראון, MBE (באנגלית: June Muriel Brown;‏ 16 בפברואר 1927 – 3 באפריל 2022) הייתה שחקנית אנגלייה הידועה בעיקר מהופעתה בתפקיד דוט קוטון באופרת הסבון של ה-BBC "איסטאנדרס" החל משנת 1985 והלאה. ב-2005 זכתה בפרס השחקנית הטובה ביותר של מגזין "Inside Soap", ובאותה שנה זכתה בפרס מפעל חיים בטקס חלוקת פרסי הסבון הבריטי. בשנת 2009 הייתה מועמדת לפרס באפט"א לטלוויזיה לשחקנית הטובה ביותר, שבו זכתה אנה מקסוול מרטין.
בראון היא השחקנית השנייה שמועמדת לפרס האקדמיה הבריטית לאמנויות הקולנוע והטלוויזיה על הופעתה באופרת סבון (הראשונה הייתה ג'ין אלכסנדר). ב-2008 הוענק לה תואר חבר מסדר האימפריה הבריטית (MBE) במסגרת חלוקת התארים לכבוד יום הולדתה של המלכה.
ביוגרפיה

בראון נולדה בסאפוק בשנת 1927, בתם של לואיזה אן (שם נעורים באטלר) והנרי ויליאם מלטון בראון. היא נולדה למשפחה בת חמישה ילדים. אחד מאחיה הקטנים נפטר מדלקת ריאות ב-1932, ואחת מאחיותיה נפטרה בגיל 8 בשנת 1934 מדלקת קרום המוח. משפחתה נוצרית בעיקר ממוצא אנגלי, אירי, סקוטי, איטלקי, ויהודי-ספרדי (מאוראן שבאלג'יריה). אחד מאבותיה מצד אמה היה מתאגרף יהודי-הולנדי נודע בשם אייזק ביטון.
בראון למדה בבית הספר של הכנסייה באיפסוויץ', ואחר כך קיבלה מלגת לימודים לבית הספר התיכון איפסוויץ'. במהלך מלחמת העולם השנייה פונתה לכפר בוויילס בשם פונטייטס. בהמשך תקופת המלחמה שירתה בראון ביחידת הנשים של הצי המלכותי הבריטי. את הכשרתה במשחק רכשה בבית הספר למשחק של תיאטרון אולד ויק.